text: गुजरात के पूर्व मुख्यमंत्री आनंदीबेन पटेल ने अहमदाबाद के घाटलोडियो में अपना वोट डाला। इस सीट पर बीजेपी के भूपेंद्र पटेल की टक्‍कर कांग्रेस के शशिकांत पटेल से है। वहीं गुजरात के उप मुख्यमंत्री नितिन पटेल ने भी अपने मताधिकार का प्रयोग किया। पटेल ने कहा कि सदियों पुराने महादेव के दर्शन किये हैं और प्रार्थना की है कि गुजरात की प्रगति विकास ज्‍यादा से ज्‍यादा हो और बीजेपी की गुजरात में सरकार बने और उम्‍मीदवार के तौर पर मेरी विजय हो ऐसी प्रार्थना की है।